Byte

Το byte (μπάιτ) (συμβολίζεται με B) είναι μονάδα μέτρησης ποσότητας πληροφορίας στα υπολογιστικά συστήματα, εμφανιζόμενη συνήθως στα διάφορα επίπεδα της ιεραρχίας μνήμης τους. Ένα byte ισοδυναμεί με 8 bit (1byte=8bit). To byte μπορεί να αντιπροσωπεύσει τιμές από 0 έως και 255 στο δεκαδικό σύστημα (28=256 τιμές). Γενικά μια σειρά με  bits αντιπροσωπεύουν  διαφορετικές τιμές.

Το byte είναι και η βασική μονάδα μέτρησης (χώρου και πληροφορίας) στα υπολογιστικά συστήματα. Παλαιότερα είχαν χρησιμοποιηθεί σε διάφορους υπολογιστές και άλλες μονάδες, από 1 ως 60 bit, αλλά σήμερα επικρατεί το οκτάμπιτο byte. Ένας λόγος γι' αυτό είναι η συμβατότητά του με το οκτάμπιτο πρότυπο ASCII.

Πολλαπλάσια του byte είναι τα: 

Kibibyte (Κιμπιμπάιτ), 1 kB = 1.024 bytes = 210 bytes
Mebibyte (Μεμπιμπάιτ), 1 MB = 1.048.576 bytes = 1024 kilobytes = 220 bytes
Gibibyte (Γκιμπιμπάιτ), 1 GB = 1.073.741.824 bytes = 230 bytes
Tebibyte (Τεμπιμπάιτ), 1 TB = 1.099.511.627.776 bytes = 240 bytes
Pebibyte (Πεμπιμπάιτ), 1 PB = 1.125.899.906.842.624 bytes = 250 bytes
Exbibyte (Εξμπιμπάιτ), 1 EB = 1.152.921.504.606.846.976 bytes = 260 bytes
Zebibyte (Ζεμπιμπάιτ), 1 ΖB = 1.180.591.620.717.411.303.424 bytes = 270 bytes
Yobibyte (Γιωμπιμπάιτ), 1 YB = 1.208.925.819.614.629.174.706.176 bytes = 280 bytes

Σε ό,τι αφορά την ποιοτική αξία του byte ως πληροφορίας και ως χωρητικότητας πρέπει να διευκρινιστούν τα εξής:

 Όταν λέγεται ότι ένα αρχείο έχει πληροφορία 1 KByte, σημαίνει ότι αποτελείται από 1.024 bytes, δηλαδή 1024 επί 8 bit ( = 8192 συνολικά 0 και 1). Αυτό είναι το πραγματικό μέγεθος της πληροφορίας καθεαυτής. 

 Όταν λέγεται το αρχείο έχει χωρητικότητα 1 KByte σημαίνει πως στον αποθηκευτικό χώρο έχει καταλάβει θέσεις συνολικής αξίας 1.024 bytes, χωρίς αυτό να αντικατοπτρίζει το μέγεθος της πληροφορίας του, που μπορεί να είναι λιγότερη των 1.024 bytes. Δηλαδή, το μέγεθος του αρχείου μπορεί να είναι 804 bytes (μέγεθος πληροφορίας) και η χωρητικότητά του - οι θέσεις που καταλαμβάνει στο χώρο του αποθηκευτικού μέσου - να ισοδυναμεί με 1.024 bytes (μέγεθος χωρητικότητας).

Δείτε επίσης
 Endianness

Πηγές 
 Tanenbaum, Andrew S., Αρχιτεκτονική Υπολογιστών: Μια δομημένη προσέγγιση, Εκδ. Κλειδάριθμος, 2000

Μονάδες μέτρησης
Μνήμη υπολογιστή
Τύποι δεδομένων
Φράσεις επινοημένες στη δεκαετία του 1950